**ZAPISNIK**

**virtualne sjednice Nastavničkog vijeća, održane u petak 31.3.2021. u 20,00 sati**

Popis nazočnih prema e-popisu nazočnosti virtualnoj sjednici.

Dnevni red: 1.) Verifikacija zaključaka s prethodne sjednice Nastavničkog vijeća

Od 26. 02. i 8.3.2021.

2.) Izvješće s provedenih sjednica Razrednih vijeća

3.) Pedagoške mjere

4.) Održavanje Izlučnog natjecanja *Worldskills* *2020./2021.*

5.) Zamolbe

6.) Razno

Ad 1.) Ravnatelj Učilišta Mladen Smodlaka, prof., svima je nazočnima u virtualnoj zbornici predočio zapisnik s prethodne sjednice Nastavničkog vijeća od 26. 02. i 28.3.2021.

**Zaključak:** Nastavničko vijeće jednoglasno usvaja sve zaključke s prethodne sjednice Nastavničkog vijeća od 26. 02. i 8.3.2021.

Ad 2.) Pedagoginja Učilišta Sanja Sever-Carnevali, prof., svima je nazočnima podnijela izvješće sa sjednica Razrednih vijeća održanih 29. i 30.3.2021.

Ukupan broj učenika u Učilištu je 679 (302 djevojke i 377 mladića), od čega je 410 učenika (60%) pozitivno ocijenjeno, a 269 učenika (40%) negativno. Sa 3 i više negativnih ocjena trenutno je 72-oje učenika.

Učenici su ukupno izostali 44405 sati, od čega su 42907 opravdani sati, a 1498 sati je neopravdano. Prosjek opravdanih sati izostanaka po učeniku je 267,3, dok je neopravdanih sati izostanaka po učeniku 8,6.

Od pedagoških mjera izrečeno je 89 opomena razrednika, 26 ukora, 5 opomena pred isključenje i 1 isključenje s pravom polaganja ispita.

**Zaključak:** Nastavničko vijeće jednogasno usvaja izvješće pedagoginje Učilišta Sanje Sever-Carnevali, prof.

Ravnatelj Učilišta Mladen Smodlaka, prof., upozorio je sve nazočne razrednike da je slab učenički odaziv donošenja mapa stručne prakse u školu te da razrednici trebaju obavijestiti roditelje ukoliko imaju saznanja o neodrađenoj stručnoj praksi učenika. Ove se godine stručna praksa mora odraditi u cijelosti bez obzira na situaciju pandemije koronavirusom.

**Zaključak:** Nastavničko vijeće jednoglasno usvaja ovaj naputak za rad.

Ad 3.) Pedagoške mjere:

Prijedlozi opomene pred isključenje:

1. *M. S.*, 2. h – 32 neopravdana sata i *M. H.*, 2.h – 31 neopravdani sat izostanka s redovne nastave.

**Zaključak:** Nastavničko vijeće jednoglasno odobrava izricanje opomene pred isključenje za navedene učenike.

1. *I. K.*, 3.b – 23 neopravdana sata; *R. M.*, 3.b – 21 neopravdani sat; *T. L. K.*, 3.b – 35 neopravdanih sati i *P.* *K.*, 3.b – 21 neopravdani sat.

**Zaključak:** Nastavničko vijeće jednoglasno odobrava izricanje opomene pred isključenje za sve navedene učenike.

1. *L. V.*, 2.g – Razredno je vijeće na svojoj sjednici učenicu predložilo za isključenje s pravom polaganja ispita.

**Zaključak:** Nastavničko vijeće jednoglasno odobrava isključenje učenice Larise Vonić s redovne nastave s pravom polaganja ispita.

Ad 4.) Ravnatelj Učilišta Mladen Smodlaka, prof., izvješćuje sve nazočne da je Ugostiteljsko-turističko učilište ove godine imenovano organizatorom Izlučnog natjecanja *Worldskills 2020./2021.* te da će se sva natjecanja u svim disciplinama održavati online. Imenovano je 5 koordinatora, a koordinatori će imenovati još po 4 člana u svoje povjerenstvo. Koordinatori su:

1. za *Ugostiteljsko posluživanje*: Zoran Zelić, stručni učitelj;
2. za *Kuharstvo*: Mladen Marušić, stručni učitelj;
3. za *Slastičarstvo*: Nada Ivanjko, stručna učiteljica;
4. za *Poslovanje hotela i recepcija*: Ivana Maretić, dipl. oecc.;
5. za *Putničke agencije*: Nenad Gajšak, dipl. oecc.

Natjecanja će se realizirati 13.4.-16.4. te 19.4.2021.

**Zaključak:** Nastavničko vijeće jednoglasno usvaja ovaj naputak za rad.

Ad 5.) Zamolbe:

1. *A. Š.*, 1.g – učenica moli da je se oslobodi nastave rimokatoličkog vjeronauka te da joj se prizna pohađanje vjeronauka Kršćanske adventističke crkve.

**Zaključak:** Nastavničko vijeće jednoglasno odbija ovu zamolbu jer je prošao zakonski rok za prebacivanje i biranje novoga izbornog predmeta. Moguće je ponovno poslati zamolbu do 30. 06. 2021. za sljedeću školsku godinu.

Ad 6.) Razno:

Ravnatelj Učilišta Mladen Smodlaka, prof., izvješćuje sve nazočne da je potpisan ugovor s *Čistoćom* prema kojemu će se otpad naplaćivati s obzirom na količinu odvezenog otpada. Stoga je potrebno odvajati otpad u za to predviđene nove spremnike. Stručni su učitelji upozoreni da sada postoje novi spremnici za biootpad, staklo i plastiku te 3 nova kontejnera za mješoviti otpad. Mješoviti će se otpad odvoziti petkom, a ostali otpad kada se napune spremnici, dakle prema pozivu i narudžbi. Potrebno je racionalno puniti kontejner po kontejner jer se odvoz kontejnera sa smećem plaća po ispražnjenom kontejneru.

**Zaključak:** Nastavničko vijeće jednoglasno usvaja ovaj naputak za rad.

Ravnatelj Učilišta Mladen Smodlaka, prof., napominje da će tijekom proljetnih praznika biti otvorena školska radionica, restoran Stara zagrebačka škola kako bi učenici mogli odrađivati praksu. Stoga moli razrednike da informaciju prenesu svojim učenicima.

**Zaključak:** Nastavničko vijeće jednoglasno usvaja ovaj naputak za rad.

Ravnatelj:

Mladen Smodlaka, prof. Zapisničarka:

Snježana Mikulan, prof.